Kongen befaler (TV-program)

For leken, se Kongen befaler.
Kongen befaler er et underholdningsprogram på discovery+ og TVNorge som hadde premiere i 2019. Kongen befaler er en norsk versjon av britiske Taskmaster som har gått på britisk TV siden 2015. Serien er tilgjengelig i flere landsversjoner, og alle utgavene har identisk scenografi. I det norske programmet får programleder Atle Antonsen og hans vasall Olli Wermskog norske kjendiser til å konkurrere om å vinne det som omtales på programmet som en byste i gull av Antonsen. Statuen det konkurreres om er ikke en byste, da den kun portretterer Antonsens hode. Konseptet er skapt av Alex Horne, som på skjermen har Wermskogs rolle i den britiske originalversjonen.

Sesong 1 i Norge gikk i 2019, sesong 2 i 2020 og sesong 3 og 4 i 2021. Programmet ble kåret til beste underholdningsprogram under både Gullruten 2020 og Gullruten 2022, mens Atle Antonsen ble nominert til publikumsprisen under Gullruten 2022.

15. november 2022 ble Atle Antonsen anmeldt av Sumaya Jirde Ali for rasistiske ytringer. Saken ble henlagt av Oslo Statsadvokatembete, men Antonsen valgte likevel dagen etter henleggelsen å trekke seg fra Kongen befaler.

Sesongoversikt

Alle sesongene

Sesong 1 
Den første sesongen hadde premiere 17. oktober og gikk til 19. desember 2019. Vegard Ylvisåker, Maria Stavang, Bård Ylvisåker, Siri Kristiansen og Calle Hellevang-Larsen var deltakere.

Episodene

Resultat 
Det endelige resultatet:

Sesong 2 
Sesongen ble sendt fra 24. september til 26. november 2020. Deltakere var Maria Stavang, Calle Hellevang-Larsen, Jon Almaas, Mia Hundvin og Magnus Devold.

Episodene

Resultat 
Samlet poengsum og resultat etter sesongens ti programmer ble:

Sesong 3 
Sesongen hadde premiere 4. februar 2021 og bestod av åtte episoder. Deltakere var Egil Hegerberg, Trond Fausa Aurvåg, Linn Skåber, Jenny Skavlan og Erik Follestad.

Episodene

Resultat 
Det endelige resultatet etter alle åtte episodene:

Sesong 4 
Sesongen hadde premiere 23. september 2021 og bestod av tolv episoder. Deltakere var Amir Asgharnejad, Ida Fladen, Einar Tørnquist, Steinar Sagen og Solveig Kloppen.

Episodene

Resultat 
Samlet poengsum og resultat etter sesongens tolv programmer er:

Sesong 5 
Sesongen hadde premiere 24. februar 2022, og bestod av 10 episoder. Deltakere var Janne Formoe, Kristine Grændsen, Harald Eia, Henrik Elvestad og Martin Lepperød.

Episodene

Resultat 
Resultat etter alle ti episodene:

Sesong 6 
Sesongen ble sendt fra 15. september 2022. Deltakere var Live Nelvik, Espen Eckbo, Martha Leivestad, Kristoffer Olsen og Henriette Steenstrup

Episodene

Resultat 
Resultat etter sesongfinalen:

Sesong 7
Det er bekreftet at det blir en sjuende sesong. Ny programleder blir Bård Ylvisåker. Sesongens deltakere er Leo Ajkic, Vidar Magnussen, Hani Hussein, Karin Klouman og Lars Berrum. Olli Wermskog fortsetter som assistent.

Julespesial 2022
En egen julespesial på to episoder skulle etter planen sendes på TV før jul 2022. Gjestelisten var ved annonsering i media hemmelig, men 13. november røpet Hans Olav Lahlum på sin Facebook-profil at han selv, Henrik Ingebrigtsen og Staysman var tre av deltagerne.

Grunnet kontroversen rundt saken med Antonsen og Sumaya Jirde Ali, besluttet Discovery at den ferdig innspilte julespesialen ikke ville bli sendt.

Statistikk 

Ved likt gjennomsnitt er de med høyest total poengsum rangert foran de med lavere total.
Dersom total poengsum også er lik er deltagerne listet alfabetisk.

I andre land 
Programmet kommer opprinnelig fra Storbritannia der det heter Taskmaster (norsk oversettelse: arbeidsleder). Det har også blitt laget tilsvarende programmer i andre land:

 Australia: Taskmaster
 Belgia: Het Grootste Licht (norsk direkteoversettelse: Det største lyset, egentlig Den kraftigste lyspæren (eng.: The Brightest Bulb))
 Canada, Quebec: Le Maître du jeu (norsk oversettelse: Spillmesteren)
 Danmark: Stormester
 Finland: Suurmestari (norsk oversettelse: Stormester)
 Kroatia: Direktor svemira (norsk oversettelse: Direktør for universet)
 New Zealand: Taskmaster
 Portugal: Taskmaster
 Spania: Dicho y hecho (norsk oversettelse: Sagt og gjort)
 Sverige: Bäst i test
 Tyskland: Taskmaster
 USA: Taskmaster

Referanser

Eksterne lenker 
 
 

Norske TV-serier fra 2010-årene
Norske TV-serier fra 2020-årene
Gullruten for beste TV-program‎
TV-produksjoner på TVNorge